נורברטו גונסאלס, שחקן נבחרת קובה שזכה עמה במדליית זהב באולימפיאדת אתונה (2004) ובמדליית כסף באולימפיאדת בייג'ינג (2008)
קים קוואנג-היון, שחקן נבחרת קוריאה הדרומית שזכתה במדליית הזהב באולימפיאדת בייג'ינג, במהלך המשחקים
נשיא ארצות הברית, ג'ורג' ווקר בוש, יחד עם שחקני נבחרת ארצות הברית, זוכת מדליית הארד באולימפיאדת בייג'ינג
משחק בין נבחרות יפן והולנד באולימפיאדת בייג'ינג
**בייסבול** הוא ענף ב**משחקים האולימפיים** שהיווה חלק מהתוכנית האולימפית בין אולימפיאדת ברצלונה (1992) לאולימפיאדת בייג'ינג (2008). 
הענף הופיע שוב באולימפיאדת טוקיו (2020), נכון לעכשיו ענף הבייסבול לא יתקיים באולימפיאדת פריז (2024), אך יחודש באולימפיאדת לוס אנג'לס (2028). 
בתחרויות משתתפות נבחרות של גברים בלבד, בעוד נשים מתחרות בסופטבול.

היסטוריה
--------

עוד בטרם נכלל הבייסבול בתוכנית האולימפית, נערכו משחקי ראווה ב-8 אולימפיאדות: אולימפיאדת סנט לואיס (1904), אולימפיאדת סטוקהולם (1912), אולימפיאדת ברלין (1936), אולימפיאדת הלסינקי (1952), אולימפיאדת מלבורן (1956), אולימפיאדת טוקיו (1964), אולימפיאדת לוס אנג'לס (1984) ואולימפיאדת סיאול (1988). בשש האולימפיאדות הראשונות נערך משחק בודד, בשלוש מהן הוא כלל משחק של נבחרת ארצות הברית מול הנבחרת המקומית (נבחרת שוודיה בסטוקהולם, נבחרת אוסטרליה במלבורן ונבחרת יפן בטוקיו). בשתי האולימפיאדות האחרונות נערך טורניר מלא, בהשתתפות 8 נבחרות.

באולימפיאדת ברצלונה (1992) נכלל לראשונה הבייסבול באופן רשמי בתוכנית האולימפית. 8 נבחרות השתתפו בטורניר, ובשלב זה הורשו להשתתף רק שחקנים חובבנים. כל הנבחרות שיחקו זו מול זו בבית מוקדם, ולאחר מכן ארבע הנבחרות הראשונות העפילו לחצי הגמר בשיטת הצלבה (הראשונה מול הרביעית והשנייה מול השלישית). המנצחות בחצאי הגמר העפילו למשחק הגמר, והמפסידות שיחקו על המקום השלישי. נבחרת קובה הייתה האלופה האולימפית הראשונה, לאחר שגברה במשחק הגמר על טאיוואן. היא זכתה בתואר האולימפי גם באולימפיאדת אטלנטה (1996), לאחר ניצחון על יפן, בעוד שהמארחת, ארצות הברית, הסתפקה במקום השלישי.

באולימפיאדת סידני (2000) הותרה לראשונה השתתפותם של שחקנים מקצוענים, אם כי אף שחקן מהמייג'ור ליג בייסבול לא השתתף במשחקים. לאחר שתי זכיות רצופות של קובה בתואר האולימפי, גברה עליה נבחרת ארצות הברית במשחק הגמר.

נבחרת ארצות הברית נעדרה מאולימפיאדת אתונה (2004) לאחר שהודחה במפתיע בידי נבחרת מקסיקו בשלב המוקדמות (מקסיקו עצמה אף היא לא השתתפה במשחקים, לאחר שהודחה בידי קנדה). קובה שבה וזכתה בתואר האולימפי, לאחר שגברה בגמר על נבחרת אוסטרליה.

באולימפיאדת בייג'ינג (2008) נערך טורניר בייסבול אולימפי. האלופה האולימפית הייתה קוריאה הדרומית, שגברה במשחק הגמר על נבחרת קובה. הוועד האולימפי הבינלאומי החליט שלא לכלול את הענף באולימפיאדת לונדון (2012). הכללתו מחדש באולימפיאדת ריו דה ז'ניירו (2016) נבחנה מחדש, אך הוועד האולימפי בחר ברוגבי שביעיות.

### אולימפיאדת טוקיו

 ערך מורחב – **בייסבול באולימפיאדת טוקיו (2020)**  

בעקבות הפופולריות של ענף הבייסבול ביפן, והזמנת המדינה המארחת בידי הוועד האולימפי הבינלאומי לשלב אירועי ספורט נוספים באופן חד-פעמי, נכלל הענף באולימפיאדת טוקיו (2020). בטורניר האולימפי בטוקיו השתתפו שש נבחרות: ארצות הברית, קוריאה הדרומית, ישראל, מקסיקו, הרפובליקה הדומיניקנית והמארחת יפן שעלתה באופן אוטומטי. בטורניר זכתה נבחרת יפן לאחר שניצחה את נבחרת ארצות הברית 2–0 במשחק הגמר.

זכיות
-----

| אולימפיאדה | מדליית זהב | מדליית כסף | מדליית ארד | מקום רביעי |
| --- | --- | --- | --- | --- |
| אולימפיאדת ברצלונה (1992) | נבחרת קובה בבייסבול קובה |  טאיוואן | נבחרת יפן בבייסבול יפן | נבחרת ארצות הברית בבייסבול ארצות הברית |
| אולימפיאדת אטלנטה (1996) | נבחרת קובה בבייסבול קובה | נבחרת יפן בבייסבול יפן | נבחרת ארצות הברית בבייסבול ארצות הברית | נבחרת ניקרגואה בבייסבול ניקרגואה |
| אולימפיאדת סידני (2000) | נבחרת ארצות הברית בבייסבול ארצות הברית | נבחרת קובה בבייסבול קובה | קוריאה הדרומיתקוריאה הדרומית קוריאה הדרומית | נבחרת יפן בבייסבול יפן |
| אולימפיאדת אתונה (2004) | נבחרת קובה בבייסבול קובה | נבחרת אוסטרליה בבייסבול אוסטרליה | נבחרת יפן בבייסבול יפן | נבחרת קנדה בבייסבול קנדה |
| אולימפיאדת בייג'ינג (2008) | נבחרת קוריאה הדרומית בבייסבול קוריאה הדרומית | נבחרת קובה בבייסבול קובה | נבחרת ארצות הברית בבייסבול ארצות הברית | נבחרת יפן בבייסבול יפן |
| אולימפיאדת טוקיו (2020) | נבחרת יפן בבייסבול יפן | נבחרת ארצות הברית בבייסבול ארצות הברית | נבחרת הרפובליקה הדומיניקנית בבייסבול הרפובליקה הדומיניקנית | נבחרת קוריאה הדרומית בבייסבול קוריאה הדרומית |

מדליות
------

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1 | נבחרת קובה בבייסבול קובה | 3 | 2 | 0 | 5 |
| 2 | נבחרת ארצות הברית בבייסבול ארצות הברית | 1 | 1 | 2 | 4 |
| נבחרת יפן בבייסבול יפן | 1 | 1 | 2 | 4 |
| 3 | נבחרת קוריאה הדרומית בבייסבול קוריאה הדרומית | 1 | 0 | 1 | 2 |
| 4 | נבחרת אוסטרליה בבייסבול אוסטרליה | 0 | 1 | 0 | 1 |
|  טאיוואן | 0 | 1 | 0 | 1 |
| 5 | נבחרת הרפובליקה הדומיניקנית בבייסבול הרפובליקה הדומיניקנית | 0 | 0 | 1 | 1 |

ראו גם
------

* סופטבול במשחקים האולימפיים

קישורים חיצוניים
----------------

ויקישיתוף מדיה וקבצים בנושא **בייסבול במשחקים האולימפיים** בוויקישיתוף

הערות שוליים
------------

1. ↑  אורן אהרוני וסער הס, היסטוריה: נבחרת ישראל בבייסבול עלתה לאולימפיאדה, באתר ynet, 22 בספטמבר 2019

| ענפי ספורט אולימפיים |
| --- |
| משחקי הקיץ |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |
| משחקי כדור | בדמינטון • גולף • כדורגל • כדוריד • כדורסל • כדורסל 3x3 • כדורעף • כדורעף חופים • סופטבול • רוגבי שביעיות • כדורמים • טניס • טניס שולחן • הוקי שדה |
| ספורט גופני | אגרוף • אתלטיקה • ג'ודו • היאבקות בסגנון חופשי • היאבקות בסגנון יווני רומי • הרמת משקולות • טאקוונדו ​• טיפוס • טריאתלון • ירי ספורטיבי • סקייטבורדינג • סיף • קראטה • קרב חמש מודרני • קשתות |
| ספורט ימי | גלישת גלים • חתירה • קאנו/קיאק • שיט |
| התעמלות | התעמלות אמנותית • התעמלות מכשירים • טרמפולינה |
| רכיבה | איוונטינג • רכיבה אמנותית • קפיצות ראווה |
| שחייה | קפיצה למים • שחייה תחרותית • שחייה צורנית • שחייה במים פתוחים |
| משחקי החורף |
| ענפי קרח | הוקי קרח • קרלינג |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |
| מזחלות | בובסלי • סקלטון • לוז' |
| החלקה על הקרח | החלקה אמנותית • החלקה מהירה • החלקה מהירה במסלול קצר |
| ענפי עבר במשחקי הקיץ |
| ענפי עבר | כדור באסקי • כדור כף יד • כדור מחבט • בייסבול • לקרוס • מירוץ סירות מנוע • משיכת חבל • פולו • קרוקט • קרוקט אמריקאי • קריקט |